**ZADEVA: Prilagojena merila ocenjevanja znanja v času epidemije**

**Učne vsebine**

Preverjali bomo temeljne učne vsebine in osnovne standarde znanja z ozirom na starostno stopnjo otrok.

Pri poučevanju svojih predmetov na daljavo/ v šoli na daljavo **uresničujemo splošne cilje** športne vzgoje v osnovnošolskem programu skozi:

 a. usvajanje spretnosti in znanj, ki omogočajo sodelovanje v različnih športnih dejavnostih (seznanjanje z varnim in odgovornim športnim udejstvovanjem; spodbujanje gibalne ustvarjalnosti),

 b. razumevanje koristnosti rednega gibanja in športa ter njune vloge pri kakovostnem preživljanju prostega časa

Učno snov smo v vseh razredih, ki jih poučujemo, podajali na **šolski spletni strani.**

Povratne informacije za preverjanje znanja bomo začeli pridobivati z javljanjem učencev na mejl : joccasar@gmail.com in angela.plevnik@guest.arnes.si

Učence in učenke, ki morajo pridobiti še oceno, bodo oceno dobili iz nalog, ki smo jih od 5. tedna naprej objavljali na spletni strani šole.

**Prilagojena merila ocenjevanja znanja v času epidemije**

Dokument je nastal v sladu z dokumentoma Izobraževanje na daljavo v posebnih razmerah: priporočila za ocenjevanje znanja v osnovni šoli (Št. 091-10/2020-1, z dne 16.4. 2020) in s Sklepom o ukrepih za nemoteno opravljanje vzgojno- izobraževalnega dela v osnovnih šolah v šolskem letu 2019/2020 (št. 6034-14/2020, z dne 17.4. 2020). V dokumentu so merila ocenjevanja za športno vzgojo, pri kateri je prišlo do sprememb v merilih zaradi izredne situacije.

Ker je v času izrednih razmer prišlo do spremenjenih oblik poučevanja in posledično tudi oblik ocenjevanja ter števila načrtovanih ocenjevanj, so učitelji po posameznih predmetih pripravili načrt ocenjevanja v izrednih razmerah, ki vsebuje število pridobljenih ocen in način pridobivanja le-teh.

**Kriteriji ocenjevanja**

Aktiv učiteljev športne vzgoje je na sestanku, 19.4. 2020 (korespondenčna seja profesorjev športne vzgoje), sprejel prilagojene kriterije in opisnike za ocenjevanje dela na daljavo v času epidemije.

Aktiv učiteljev športne vzgoje je sprejel odločitev, da je dovolj, da učenec pridobi najmanj eno oceno v drugi konferenci. V kolikor učenec ni pridobil/a ocene do 16.3. 2020, lahko to pridobi z delom na daljavo.

**Aktiv je sprejel sledeče kriterije in opisnike:**

Učenec je tedensko dejaven vsaj tolikokrat in toliko časa, da je aktivnost primerljiva s številom in trajanjem ur pouka v urniku.

**Kriteriji za ocenjevanje:**

- veljajo za delo od 20. 4. 2020 naprej.

- tedenski dnevnik dela

|  |  |
| --- | --- |
| **OCENA** | **OPISNIKI** |
| 5 | Učenec/učenka redno in pravočasno daje povratne o informacije o svojih športno-gibalnih nalogah. Z učiteljico/učiteljem komunicira preko redne in pravočasne objave. |
| 4 | Učenec/učenka daje povratne informacije o svojih športno-gibalnih nalogah in komunicira z učiteljico/učiteljem, a občasno pozabi.  |
| 3 | Učenec/učenka povratne o informacije o svojih športno-gibalnih nalogah ne piše redno in samo občasno komunicira z učiteljico/učiteljem ter večkrat zamudi z oddajo ali pozabi na oddajo povratne informacije. |
| 2 | Učenec/učenka ne daje povratne o informacije o svojih športno-gibalnih nalogah, ne piše redno in ne sporoča učiteljici/učitelju ter redno pozablja na oddajo povratne informacije. |
| Nzd | Učenec/učenka ne daje povratnih informacij in drugače ne komunicira z učiteljico/učiteljem. |

Učenci/učenki, ki so v tem času poškodovani, so dolžni učitelju predložiti opravičila za oprostitev dejavnosti.

Prav tako je učenka/učenec dolžan/dolžna sporočiti odsotnost zaradi bolezni, kar je pogoj, da se mu/ji opraviči trenutno neodzivnost.

Ljubljana, 19.4. 2020

Pripravila: Jože Časar, prof. šp. vzg. in Angela Plevnik, prof. šp. Vzg.